**Ministru kabineta noteikumu projekta**

“Grozījumi Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Ministru kabineta noteikumu projekta mērķis ir veicināt efektīvāku valsts budžeta dotācijas pedagogu darba samaksai izlietojumu privātajās izglītības iestādēs, kā arī atbilstoši Ministru kabineta 2017. gada 22. augusta noteikumiem Nr. 501 ”Pedagogu profesionālās darbības kvalitātes novērtēšanas organizēšanas kārtība” veikt izmaiņas valsts dotācijas aprēķinā pedagogu profesionālās darbības kvalitātes pakāpju piemaksām. Ministru kabineta noteikumi stājas spēkā 2018. gada 1. septembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 25. jūlija noteikumos Nr. 420 “Kārtība, kādā valsts finansē darba samaksu pedagogiem privātajās izglītības iestādēs”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējumu pedagogu darba samaksai un valsts sociālās apdrošināšanas obligātajām iemaksām (turpmāk – dotācija) izlietojumu privātajās izglītības iestādēs (turpmāk – izglītības iestādes) saskaņā ar Valsts izglītības informācijas sistēmā (turpmāk – VIIS) 2017./2018.mācību gadam apstiprinātajām pedagogu tarifikācijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2017. gada 25. jūlija noteikumi Nr.420 “Kārtība, kādā valsts finansē darba samaksu pedagogiem privātajās izglītības iestādēs” (turpmāk – noteikumi Nr.420), kas nosaka kārtību, kādā valsts finansē darba samaksu pedagogiem, kuri privātajās izglītības iestādēs īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, akreditētas pamatizglītības un vispārējās vidējās izglītības programmas.  Finansējumu pedagogu profesionālās darbības kvalitātes pakāpēm 2017./2018.mācību gadam aprēķināja un sadalīja izglītības iestādēm, pamatojoties uz informāciju par kvalitātes pakāpes ieguvušo pedagogu likmju skaitu attiecīgā gada 1. septembrī, ko izglītības iestādes līdz attiecīgā gada 5. septembrim ievadīja un apstiprināja VIIS. Šajā mācību gadā izglītības iestādēm finansējums kvalitātes piemaksām sastāda 2,2% no kopējās aprēķinātās dotācijas. Sākot ar 2018./2019. mācību gadu, katru gadu samazināsies finansējums, kas tiks aprēķināts pedagogu profesionālās darbības kvalitātes pakāpēm, ņemot vērā iesniegtās pedagoģiskās likmes, jo beigsies profesionālās darbības kvalitātes apliecību derīguma termiņš. Tādējādi atbrīvosies finansējums, kas tiks novirzīts procentuāli palielinot papildu finansējumu un atbilstoši minētajam noteikumu projektā iekļauta norma - ne mazāk kā 14,5%, lai direktors no papildu finansējuma fonda varētu nodrošināt kvalitātes pakāpju finansēšanu pedagogiem. Katru gadu pakāpeniski tiks palielināts papildus aprēķinātais finansējums.  Ar 2017. gada 1. septembri ir stājusies spēkā jauna pedagogu vērtēšanas sistēma, kur pedagogi 2017./2018. mācību gada laikā novērtējas un sākot ar 2018. gada 1. septembri saņem piemaksu atbilstošajam vērtējumam. Kvalitātes pakāpes piešķirs izglītības iestādes vadītājs uz vienu, diviem vai trīs mācību gadiem. Arī piemaksas apmēru par profesionālās darbības kvalitātes pakāpi noteiks izglītības iestādes vadītājs, ņemot vērā šim mērķim izglītības iestādei pieejamos finanšu resursus.  Izglītības likuma pārejas noteikumu 59.pantā noteikts, ka pedagogiem, kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam, līdz kvalitātes pakāpi apliecinoša dokumenta derīguma termiņa beigām ir tiesības turpināt saņemt piemaksu par profesionālās darbības kvalitātes pakāpi tādā apmērā, kādā pedagogs to saņēmis līdz 2017. gada 9. augustam. Kā rezultātā veidosies divu veidu kvalitātes pakāpēs, piemēram 1.kvalitātes pakāpe:   * līdz 2017. gada 9. augustam, kuru noteiks tādā apmērā kā bija līdz šim un izglītības iestādes ievadīs informāciju VIIS par darba likmju skaitu. Atbilstoši ievadītajai informācijai VIIS, ministrija aprēķinās finansējumu izglītības iestādēm papildus atbilstoši noteikumu Nr.420 3.punktā noteiktajam. * pēc 2018. gada 1. septembra, kuru noteikts izglītības iestādes vadītājs pieejamā finansējuma apmērā, samaksai par kvalitātes pakāpēm varēs izmantot noteikumu Nr.420 3.1 un 3.2 punktā minēto finansējumu.   Ņemot vērā, ka, aprēķinot dotāciju bērnu no piecu gadu izglītošanā nodarbināto pedagogu darba samaksai, līdz šim nav izdalīts atsevišķs fonds pedagogu profesionālās darbības kvalitātes piemaksām, ievērojot vienlīdzības principu, izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai arī tiks aprēķināts papildu finansējumu līdz trīs procentu apmērā par pedagogu profesionālās darbības kvalitāti no aprēķinātās dotācijas.  Ministrija,  pamatojoties uz VIIS apstiprināto informāciju par skolēnu skaitu attiecīgā gada 1.septembrī aprēķina privātām izglītības iestādēm dotāciju pedagogu darba samaksai par periodu no kārtējā gada 1.septembra līdz nākamā gada 31.augustam. Tā kā izglītības iestādes sniedz ministrijai atskaites par finansējuma izlietojumu budžeta gadā un  reālā dotācijas sadale tiek veikta periodam kārtējā gada septembrim – decembrim un  periodam nākamā gada janvārim – augustam, noteikumu projekta 4.punktā tiek mainīti dotāciju aprēķina periodi.  Atbilstoši likuma “Par grāmatvedību” 8. pantam pārējie ārējie un iekšējie attaisnojuma dokumenti par uzņēmuma saimnieciskajiem darījumiem ir jāiegrāmato uzņēmuma grāmatvedības reģistros pēc iespējas drīzāk, bet ne vēlāk kā 15 dienu laikā pēc tā mēneša beigām, kurā attaisnojuma dokuments ir saņemts vai izsniegts, t.i. grāmatojumus jāveic līdz nākošā mēneša 15. datumam.  Ievērojot, ka pārskats ir jāiesniedz pēc uzkrāšanas principa un grāmatojumu par iepriekšējo mēnesi var veikt līdz kārtējā mēneša 15.datumam, nav iespējams sagatavot kvalitatīvu pārskatu noteiktajos termiņos, līdz ar to pārskata iesniegšanas datums mainīts no 15.septembra uz 20.septembri un no 15.janvāra uz 20.janvāri.  Lai ministrija kvalitatīvi varētu izskatīt privāto izglītības iestāžu (vairāk kā 140 iestādes) iesniegtos pārskatus, nepieciešams noteikt pārskatu izskatīšanai paredzēto laiku. Vienlaikus jaunais regulējums tiek salāgots ar Ministru kabineta 2016. gada 5. jūlija noteikumu Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 2.3.apakšpunktā noteikto.  Papildus noteikumu Nr.420 14.2.2. apakšpunktā tiek svītroti vārdi “vai beidzies tās derīguma termiņš”, pamatojoties uz Ministru kabineta 2009.gada 14.jūlija noteikumu Nr.775 “Vispārējās un profesionālās izglītības programmu licencēšanas kārtība” 9.punktu, kurā ir teikts, ka licence tiek izsniegta uz nenoteiktu laiku, kā arī 18.punktu - licences, kas izsniegtas līdz 2009. gada 17. februārim, ir spēkā līdz tajās norādītā derīguma termiņa beigām. Pēdējās licences, kurām tika noteikts derīguma termiņš beidzas 2018.gada 31.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas aptuveni uz 816 pedagogiem privātajās izglītības iestādēs un 139 privātajām izglītības iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, nozares ministrijas, privātās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

13.08.2018.

M.Rozenštoka, 67047792 [marite.rozenstoka@izm.gov.lv](mailto:marite.rozenstoka@izm.gov.lv)

I.Pavloviča, 67027860

initra.pavlovica@izm.gov.lv